open-index/open-wikipedia-markdown huggingface dataset:
Verdenscupen i hurtigløp på skøyter 2017/18 – Verdenscup 3 – 1000 meter menn

**[[Verdenscupen på skøyter|Verdenscup]]runde tre av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for menn på  meter** i Olympic Oval i Calgary, Canada ble arrangert lørdag den 2. desember 2017.

Distansen ble vunnet av nederlandske Kai Verbij på 1.06,93 foran sin landsmann Kjeld Nuis på andreplass og norske Håvard Holmefjord Lorentzen på tredjeplass. Gruppe B ble vunnet av nederlandske Hein Otterspeer foran amerikanske Jonathan Garcia på andreplass og latviske Haralds Silovs på tredjeplass.

## Medaljevinnere

## Resultater

## Funksjonærer
* Overdommer var Bert Timmerman, Nederland.
** Assisterende overdommer var Trevis Boyd, Norge.
* Starter var Oh Yong-seok, Sør-Korea for gruppe A og Brad Bates, Canada for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater for gruppe A og gruppe B på www.ISU.html.infostradasports.com
** 
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
;Nyhetssammendrag fra International Skating Union
* 
;Nyhetsartikkel fra Speed Skating Canada
* 
;Nyhetsartikkel fra NRK.no
*
VM i rytmisk gymnastikk 1994

**VM i rytmisk gymnastikk 1994** (verdensmesterskapet i rytmisk gymnastikk) ble arrangert i Paris i Frankrike i 1994.

## Medaljetabell

## Referanser


## Eksterne lenker
*
Johan Frauen

**Johan Frauen** (født 31. mai 1688 i Trondhjem, død 20. desember 1736 i København) var en norskfødt, kongelig hoffkonfessionarius. 

Han var sønn av den tyskfødte kirurg Christian Frauen (d. 1717), morens navn var Elisabeth Marie Dalhuus (d. 1731). Frauen ble student i Trondhjem fra 1705, men reiste siden til Halle, hvor han formentlig ble påvirket av pietismen. Etter hjemkomsten, ble han med støtte av prins Carl og prinsesse Sophie Hedevig sogneprest i Gerlev og Dråby i Hornsherred på Sjælland. Her giftet han seg med den avdøde sogneprest Bendix Lysters (d.1721) enke, Anna Juel (d. 1744). Bryllupet foregikk den 21. juli 1722 på Jægerspris slott, som på det tidspunkt tilhørte prins Carl. 

## Kongelig konfessionarius
Da Christian VI ved sin tronbestigelse avskjediget stemoren Anna Sophies tilhengere og venner, kom Frauen i 1731 i Søren Lintrups sted som kongelig konfessionarius. Samme år ble han medlem av kommisjonen til Universitetets reorganisajson. Den kongelige gunst varte dog ikke lenge, da Frauen forlot sitt tidligere standpunkt og plustelig gikk til angrep på den pietistiske lære. Han ble tre ganger advart via hoffmarskalken, men fortsatte sine prekener mot pietistene til kongen ble vred og han ble avskjediget i 1733 med pensjon. Han flyttet heretter til Helsingør. Da broren, tollembetsmann i København Marcus Frauen døde i 1734, søkte han kongen om igjen å få lov til å komme til København. Ansøkningen ble godkjent, mot at han holdt seg vekk fra hoffet. 

Frauen døde den 20. desember 1736 i København, og ble bisatt i Holmens kirke den 24. desember samme år. Til minne om ham er  anbrakt i en vindusnisje i vestveggen i kirkens kapellsal, en sortmalt, kvadratisk innskriftstavle med graverte, forgyldte versaler og kursiv.  

## Referanser
NATOs parlamentarikerforsamling

**NATOs parlamentarikerforsamling** (engelsk: *NATO Parliamentary Assembly*, forkortet *NATO PA*) er en internasjonal organisasjon tilknyttet forsvarsalliansen NATO som består av parlamentsmedlemmer fra NATOs medlemsland. Den ble etablert i 1955 og har sitt hovedsete og sekretariat i Brussel. Generalforsamlingen i NATOs parlamentarikerforsamling møter til sesjoner hvert halvår. I tillegg består NATOs parlamentarikerforsamling av Den permanente komité, fem faste fagkomiteer og *[[ad hoc]]*-underkomiteer som møtes oftere.

NATOs parlamentarikerforsamling fungerer som bindeledd mellom NATO og parlamentene i medlemslandene, og bidrar til å utforme NATOs politikk og forankre denne i medlemsstatenes demokratiske prosesser.

## Eksterne lenker
*Om NATOs parlamentarikerforsamling
Glow (Madcon)

«**Glow**» er en norsk popsang fra 2010 som fremføres av den norske hiphopduoen Madcon. Sangen har engelsk tekst og var den første singelen fra Madcons fjerde album *[[Contraband]]*. «Glow» ble kjent for et norsk og internasjonalt publikum da Madcon fremførte den i pausen under finalen i Eurovision Song Contest 2010 på Fornebu. Dagen etter finalen ble låten gitt ut og nådde førsteplass på VG-lista uken etter. Der ble den liggende på topp ti uker på rad. Sangen tok seg også inn på singellister over hele Europa og nådde blant annet en fjerdeplass på den tyske singellisten. I Norge solgte «Glow» til ti ganger platina og vant en spellemannpris for *årets hit*.

## Eurovision Song Contest 2010
Sangen ble gitt ut digitalt 30. mai 2010, dagen etter at den første gang ble fremført for et internasjonalt publikum. Debuten skjedde som pausenummer i finalen av Eurovision Song Contest lørdag 29. mai 2010. I nummeret dukket Madcon opp blant publikum i Telenor Arena og tok seg gjennom salen på vei opp mot scenen. Sangen ble akkompagnert av en rekke flash mob-er som arrangøren NRK hadde filmet på forhånd på steder som Alfàs del Pi (Spania), Reykjavík (Island), Ljubljana (Slovenia), Göteborg (Sverige), Vilnius (Litauen), London (Storbritannia), Düsseldorf (Tyskland) og Dublin (Irland). NRK hadde også laget en egen dans som publikum i Telenor Arena og i de ulike flash mob-ene danset. Noen av dem som opptrådte, var kronprinsesse Mette-Marit, prinsesse Ingrid Alexandra og Marius Borg Høiby.

## Sporliste

### Digital nedlastning
# «Glow» – 3:50

### Tysk CD-singel
# «Glow» (radioversjon) – 3:49
# «Glow» (utvidet versjon) – 7:36

## Listeplasseringer
Sangen ble utgitt som singel 30. mai 2010. Den nådde toppen av norske VG-lista og ble liggende på topp ti uker på rad. «Glow» nådde også singellister i en rekke europeiske land som Tyskland, Sverige, Storbritannia og Østerrike. 

## Referanser
Rognevegen (Molde)

**Rognevegen** er en gate i Molde kommune i Møre og Romsdal. Gaten sørover går mellom Nøysomhedvegen og Tollevegen og krysser Bjørkevegen. Gaten har fått navn etter treet rognebærtre, i likhet med andre gater i området som har navn etter trær.

## Se også
* Liste over gater i Molde

## Litteratur
* Gunnar Talsethagen: *Gatelangs i Molde - M - Å*. Romsdal sogelag, 2000. ISBN 82-90169-62-0
Liste over presidentene for Tunisias folkerepresentantsforsamling

**Presidenten for Tunisias folkerepresentantforsamling** er leder for forsamlingen. Tunisia hadde 2005 – 2011 tokammersystem. Deputertkammeret utgjorde da underhuset.

## Kilder
*
EasyGo

**EasyGo** er et fellesforetak («joint venture») mellom Norge, Sverige, Danmark og Østerrike for å gjøre det mulig å bruke én og samme elektroniske bombrikke i alle land ved passering gjennom bompengeanlegg, på ferjer og broer. Formålet med EasyGo er at samme bombrikke skal kunne brukes til betaling ved kjøring gjennom et hvilket som helst betalingsanlegg i Nord-Europa og Østerrike.

EasyGo er basert på DSRC 5,8&nbsp;GHz mikrobølgeteknikk og det er store forskjeller på operatørene. Anleggene har forskjellig utformning og det finnes ingen felles EasyGo skiltning, men det finnes enkelte felles trekk.

## Historie
EasyGo var Europas første kommersielle grenseoverskridende bompengeinnkrevningstjeneste. Innledende diskusjoner begynte i 2004, da Svinesundsbrua mellom Norge og Sverige var ved å bli bygget. Norske (Statens vegvesen) og svenske (Transportstyrelsen) transportmyndigheter gikk sammen med Sund & Bælt (operatør av Storebæltsbroen) og Øresundsbro Konsortiet (dansk/svensk joint venture, operatør av Øresundsbroen) og opprettet EasyGo i 2007.

Østerrikske ASFINAG sluttet seg til partnerskapet i 2009.

Alle eksisterende nordiske systemer tatt i bruk innen 2007 (AutoPASS og BroBizz) inngår, og det krevdes ingen revisjon av lovgivningen i landene. EasyGo-landene har fire forskjellige valutaer og variable momsnivåer.

Fra 1. januar 2021 er det et krav på Storebæltsbroen at brikkeutstederen må være EETS-godkjent, til tross for at Storebæltsbroen fortsatt er med i EasyGo.

Statens vegvesen har i desember 2021 trådt ut av EasyGo med en overgangsperiode til 31.03.2022. Norske AutoPASS utstedere må bli EETS-godkjent og søke den enkelte operatør om å bli godkjent utsteder, for at brikken skal fungere der etter overgangsperioden.

## EasyGo Basic
EasyGo Basic er for kjøretøyer som bare ferdes innenfor Skandinavia og har en maksimalt tillatt totalvekt på 3,5 tonn.

Fra 1. januar 2021 er det et krav på Storebæltsbroen at brikkeutstederen må være EETS-godkjent, noe som i realiteten gjorde at mange AutoPASS-brikker ikke lenger kan brukes, da kun SkyttelPASS var EETS-godkjent på daværende tidspunkt. I ettertid har også Fremtind Service  og Flyt fått godkjenning. EETS skal sikre interoperabilitet i hele EU/EØS.

## EasyGo+
EasyGo+ er en internasjonal bompengeavtale som lar førere av kjøretøyer over 3,5 tonn betale veiavgift i Østerrike, Danmark, Sverige og Norge ved hjelp av samme bombrikke.

## Utstedere
EasyGo leveres fra flere utstedere. Enkelte utstedere tilbyr imidlertid bombrikker for bare én av tjenestene. For at en brikke fra en utsteder skal være gyldig i et bestemt bompengeområde forutsetter det at utstederen har en avtale med bompengeselskapet i området. 

## Se også
* AutoPASS
* Bompenger
* Statens vegvesen
* Transportstyrelsen
* Scandlines

## Referanser


## Eksterne lenker
* EasyGo
* AutoPASS' nettside
* BroBizz
Else Laxmand

**Else Poulsdatter Laxmand til Asserbo og Knabstrup** (født efter 1491, død 31. desember 1546) var en dansk adelskvinne. 

## Biografi
Hun var datter av rikshoffmester Poul Laxmand og Inger Holgersdatter Munk (Lange). I 1502, da Else var 16 år gammel, ble hennes stenrike far overfalt og drept på vei hjem, etter en samtale med kong Hans på slottet, av de to adelsmennene Bjørn Andersen Bjørn og Ebbe Strangesen. Laxmands fetter, riksråd Oluf Stigsen Krognos tok heretter Else og hennes to søsken til seg i sitt hus, og inndro deres fedrene og mødrene eiendommer under sin bestyrelse. 

Kongen overvar messer for den avdøde Laxmands sjel, og lot sin vogn ledsage liket til Vor Frue Karmelitterkloster i Helsingør. Men kort etter kunngjorde kongen på Sjællands landsting i Ringsted at Laxmand hadde stått i forræderisk forbindelse med svenskene, og at hans gods derfor ville bli beslaglagt av kronen. 

### Ekteskap
Else Laxmand var, da faren døde, trolovet med befalingsmann på Kalmarhus, Abraham Eriksen Gyldenstierne. Han ektet Else, mot kongens vilje, og valgte å se bort både fra hennes manglende formue og fra den skamplett som var kastet over familien. Den 10. september 1503 avga Gyldenstierne Kalmar len og flyttet med hustruen til gården Demstrup ved Randers Fjord i Jylland. Her levde de inntil Gyldenstierne under Christian II dro tilbake til fødelandet, Sverige. Han forsøkte flere ganger å overbevise Christian II om den store urett som var begått mot hans kone, men uten resultat.

Gyldenstierne døde i 1514, hvoretter Else fortsatte bestrebelsene med å skaffe arven tilbake, med store utgifter til følge. Senere bega hun seg tilbake til Danmark. Ved en herredagsdom av 4. desember 1526 ble hun og broren Peder anerkjent til deres mødrenearv, hvorfor de mottok erstatning i Asserbo og gods på Fyn. De måtte samtidig gi avkall på ethvert arvekrav etter faren. 

Else Laxmand hadde 6 barn med Gyldenstierne. Datteren Giørvel Abrahamsdatter Gyldenstierne overtok Knabstrup etter moren.

### Gravsten
Else Laxmand døde den 31. desember 1546, og ble gravlagt i Vallby kirke, Skåne under en gravsten utført av Morten Bussert. På stenen, som bærer Laxmands portrett i helfigur, ses hennes fedrene våpen Laxmand, Brahe, Krummedige og Thott samt hennes mødrene våpen Munk/Lange, Flemming, Krumpen og Munk. 

## Referanser
Trøndelag FrP

**Trøndelag Fremskrittsparti** er Fremskrittspartiets fylkesorganisasjon i Trøndelag fylke. Fylkesorganisasjonen ble stiftet 27. januar 2018, etter at Nord-Trøndelag og Sør-Trøndelag fylker ble sammenslått. Leder er Rikard Spets fra Malvik, mens Hege Annette Olstad fra Melhus og Bjarne Sæther fra Heim er nestledere.

Fremskrittspartiet har lokalorganisasjoner i Flatanger, Frosta, Frøya, Heim, Hitra, Indre Fosen, Levanger, Malvik, Melhus, Meråker, Midtre-Gauldal, Namsos, Nærøysund, Oppdal, Orkland, Osen, Overhalla, Skaun, Steinkjer, Stjørdal, Trondheim, Verdal, Ørland, og Åfjord.

I perioden 2023–2027 har Fremskrittspartiet fire medlemmer av Trøndelag fylkesting: Lill Harriet Sandaune (gruppeleder), Tommy Skatland, Maria Alseth og Mats Henriksen. I perioden 2021–2025 er partiet representert på Stortinget av Sivert Bjørnstad.

Ungdomsorganisasjonen Trøndelag FpU ble stiftet i 1978, og ledes av Marius Bjørnebekk.

## Stortingsrepresentanter

## Ledere
;Fylkesleder
* Anita Gilde 2018–2019
* Tommy Skatland 2019–2024
* Rikard Spets 2024–

;Gruppeledere
* Lill Harriet Sandaune 2017–2025
* Tommy Skatland 2025–

## Referanser
Jørpeland Kraft

**Jørpeland Kraft** er et kraftselskap med formål om å utnytte vannet i Jørpelandselva. Selskapet produserer energi ved to kraftstasjoner, Jøssang kraftverk og Dalen I kraftverk.

Kraftselskapet har to eiere. Disse er Lyse-konsernet (66,67%) og Aquila Norway Hydropower Invest Gmbh & Co Kg (33,33%).

## Referanser
Cadel Evans Great Ocean Road Race 2018

**Cadel Evans Great Ocean Road Race 2018** var den fjerde utgaven av endagsrittet Cadel Evans Great Ocean Road Race og ble avholdt 28. januar 2018 med start og målgang i Melbourne. Rittet ble vunnet av Jay McCarthy.

## Lag

## Resultat

## Referanser


## Eksterne lenker
* 
*
Millwall Lionesses

**Millwall Lionesses** (grunnlagt 1972) er en kvinnefotballklubb fra London som har vunnet FA-cupen.

Etter en tid for seg selv slo de seg sammen med herreklubben Millwall FC på 1980-tallet. Den kjente Hope Powell (født 1966) startet sin karriere her. Etter å ha vunnet FA Women's Cup i 1991 forlot Hope Powell og noen andre spillere laget, og dannet Charlton Athletic (kvinner) som ble et vinnerlag. 

Millwall var med i FA Women's Premier League på 1990-tallet. I 1997 vant de atter FA-cupen, mot Everton LFC, såvel som ligacupen. De  rykket de ned fra toppdivisjonen FA Women's Premier League National Division i 2001.  I 2008 rykket de opp igjen, men rakk ned igjen efter to sesonger.

Siden 2008 har de spilt i landets nest høyeste, som fra 2014 er WSL 2 av FA Women's Super League.  De spiller hjemmekampene på St. Paul's Sports Ground med plass til 2 500, etter å frem til 2015 ha spilt på Champion Hill og herrebanen The Den.
## Eksterne lenker
*
Kunstløp-NM på skøyter 2000

**Kunstløp-NM på skøyter 2000** ble arrangert i Leangen Ishall i Trondheim den 18., 19. og 20. februar 2000.Teknisk arrangør var Trondhjems Skøiteklub.

Singel for kvinner var eneste konkurranse på programmet.

## Resultater
### Singel, kvinner senior

### Singel, kvinner junior

## Kilder
*
One True Thing

***One True Thing*** er en amerikansk dramafilm fra , regissert av Carl Franklin. Filmen handler om en travel karrierekvinne som må sette livet sitt på vent for å ta seg av sin kreftsyke mor. Manuset til Karen Croner er basert på Anna Quindlens roman *One True Thing*. Både romanen og filmen er basert på en sann historie om Anna Quindlen og hennes mor, Prudence Pantano Quindlen, som døde av eggstokkreft i 1972.

Meryl Streep, Renée Zellweger, William Hurt og Tom Everett Scott spiller hovedrollene. Bette Midler synger temalåten «My One True Friend», som spilles over rulletekstene. Låten ble utgitt på Midlers studioalbum *[[Bathhouse Betty]]* (1998). Filmen ble spilt inn i Morristown, Maplewood og Princeton University.

Streep ble nominert til Oscar for beste kvinnelige hovedrolle for rolletolkningen i filmen, men den gikk til Gwyneth Paltrow for *[[Shakespeare in Love]]*.

## Handling
Journalisten Ellen Gulden (Renée Zellweger), utdannet fra Harvard og skribent i bladet *New York*, har rykte på seg for å være tøff, konkurranselysten, kaldblodig og usentimental. Moren Kate (Meryl Streep) er det motsatte; hun er en varmhjertig og åpen kvinne som trives utmerket med sitt forstadsliv. Ellen ser ned på hennes daglige liv med syklubber, kakebaking og veldedighetsarbeid. Ellen og moren hadde aldri et nært forhold under oppveksten, og hun har som voksen et langt bedre forhold til sin far (William Hurt), en dyktig akademiker som hun alltid har sett opp til. Ellens kjærlige og følsomme bror Brian (Tom Everett Scott) ligner mer på moren.

Når moren får kreft, blir Ellen bedt om å komme hjem for å hjelpe familien gjennom krisen. Hun ofrer sin karriere og reiser meget motvillig hjem. Hjemme blir familieforholdet satt i et nytt perspektiv. Moren er kanskje sterkere enn hun begir seg ut for å være, og faren er kanskje ikke den perfekte rollemodellen Ellen trodde han var.

## Medvirkende
*Meryl Streep som Kate Gulden
*Renée Zellweger som Ellen Gulden
*William Hurt som George Gulden
*Tom Everett Scott som Brian Gulden
*Lauren Graham som Jules
*Nicky Katt som Jordan Belzer
*James Eckhouse som advokat

## Referanser


## Eksterne lenker
*
Øst-Telemark Skikrets

**Øst-Telemark Skikrets** er en tidligere krets i Norges Skiforbund.

Telemark Skikrets ble delt i Øst-Telemark Skikrets, Vest-Telemark Skikrins og Grenland Skikrets i 1918.
De tre kretsene ble slått sammen til Telemark Skikrets igjen i 1986.

## Kretsens ledere
* Fritz Arbo Høeg, Rjukan IL (1918–1922)
* Johan Heiss Schøyen, SK Snøgg (1922–1926)
* Thomas Lange, Rjukan IL (1926–1931)
* Johan Heiss Schøyen, SK Snøgg (1931–1933)
* Jon Alten, Gransherad IL (1933–1934)
* Paul Sandum, Skarphedin (1934–1937)
* Olav H. Skinnarland, Rjukan IL (1937–1940)
* Hans Einang, SK Snøgg (1945–1954)
* Ingemann Stormoen, Rjukan IL (1954–1959)
* Kjell Steen, SK Snøgg (1959–1961)
* Truls Steinseth, Gransherad IL (1961–1962)
* Kjell Steen, SK Snøgg (1962–1963)
* Einar Rivrud, SK Snøgg (1963–1968)
* Tore Moen, SK Snøgg (1968–1970)
* Bernt Pedersen, Rjukan IL (1970–1975)
* Einar Rivrud, SK Snøgg (1975–1976)
* Jørgen Stokken, Rjukan IL (1976–1977)
* Olav Tveiten, SK Snøgg (1977–1980)
* Toralf Eid, SK Snøgg (1980–1982)
* Jorunn Sauarlia, Heddal IL (1982–1984)
* Einar Rivrud, SK Snøgg (1984–1986)

## Kilder
* 
* Telemark Skikrets (2003): *Skiidretten ser tilbake. Telemark Skikrets 100 år 1903-2003*, Skien. ISBN 8290526490.
Hunnevatn pumpestasjon

**Hunnevatn pumpestasjon** er en pumpestasjon for vann i Sirdal kommune i Vest-Agder. Stasjonen pumper vann fra innsjøen Hunnevatn i Dirdalsvassdraget, til innsjøen Gravatn i Siravassdraget.  Gravatn er vannmagsin for Tjørhom kraftverk. Høydeforskjellen mellom innsjøene er 13 meter.

Vannet transporteres i en vannvei under fjellet Halseheii.

Stasjonens har en installert effekt på 2 MW fordelt på fire pumper. Pumpene har francisturbiner. Stasjonenens slukevne er 4x3m3/s.

## Referanser
Reira Iwabuchi

**Reira Iwabuchi** (født 14. desember 2001 i Ichinoseki) er en japansk snøbrettkjører som konkurrerer i big air og slopestyle.

Under Junior-VM i snøbrett i 2018 tok hun to sølvmedaljer, først i slopestyle og dagen etter i big air, begge medaljene bak australske Tess Coady.

Iwabuchi debuterte i Vinter-X Games under Vinter-X Games Aspen 2018, der hun først endte på 5.-plass i slopestyle, før hun avsluttet med en sølvmedalje i big air.

## Referanser


## Eksterne lenker
* 
* Profil  på *[[ESPN]].com*
Georg Grieg

**Georg Herman Grieg** (1826–1910) var en norsk musikklærer, boktrykker og oversetter.

## Liv
Han var sønn av stadskaptein Joachim Susemehl Grieg og Juliane Katharina Monrad. Han var svært musikkinteressert. Etter å ha begynt en handelsutdannelse gikk han senere over til musikkstudier, og tilbragte flere år i utlandet. På 1850-tallet kom han tilbake til Bergen og drev musikkundervisning.

I 1871 kjøpte han Dahl-familiens nesten 100 år gamle trykkeribedrift av Rasmus Dahls enke. Han var ingen fagmann, men var svært interessert i litteratur. I 1882 overdro han bedriften til sin nevø John Grieg, som utvikklet trykkeriet til en moderne bedrift. Resten av livet tilbragte han som privatmann i Bergen, opptatt av musikk og litteratur.

Grieg var en av foregangsmennene for målsaken i Bergen og medlem av Vestmannalaget. Han var en nær venn av Henrik Krohn. I tillegg til at han utga bøker på landsmål fra trykkeriet, oversatte han en rekke skrifter til landsmål. Han valgte da særlig slike tekster som han antok av bøndene ville interessere seg for: *Martin Luthers litle Katekisma* (1868), John Bunyans *Pilegrimsferd or denne Verdi til den komande* (1862), *[[Markusevangeliet|Evangelium etter Markus]]* (1870), Berthold Auerbachs *Ivo Prestemne* (1870), Oliver Goldsmiths *Presten til Wakefield* (1892) og *[[Gisle Surssons saga|Soga um Gisle Sursson]]* (1905).

## Litteratur
* Anton Mohr Wiesener: 

## Eksterne lenker
École nationale supérieure de mécanique et des microtechniques

**École nationale supérieure de mécanique et des microtechniques** er en fransk grande école som uteksaminerer ingeniører øst i Frankrike (Besançon), og som er medlem av Polymeca.

Skolen er spesialisert på urmakeri og mikroteknologi.

## Referanser


## Eksterne lenker
*
Emanuel Hirsch

**Emanuel Hirsch** (født 14. juni 1888 i Bentwisch, død 17. juli 1972 i Göttingen) var en tysk evangelisk-luthersk teolog. Han var medlem av *[[Deutsche Christen]]* og NSDAP.

## Liv
Han var sønn av en prest i Brandenburg, og studerte teologi ved Universitetet i Berlin under blant andre Karl Holl og Adolf von Harnack. Som student var han medlem av den kristelige studentforeningen Wingolfsbund, og var en tid venn av Paul Tillich. Etter å ha vært privatdosent ved Universitetet i Bonn ble han i 1921 professor i kirkehistorie ved Universitetet i Göttingen. Fra 1936 var han også professor for systematisk teologi.

Under Weimar-republikken var Hirsch tilhenger av den nasjonalistiske partilederen Alfred Hugenberg. Han var talsmann for *[[Deutsche Christen]]* og rådgiver for den senere riksbiskopen Ludwig Müller. Ved avleggelsen av *Bekenntnis der deutschen Professoren zu Adolf Hitler* («de tyske professorenes bekjennelse til Adolf Hitler) i Leipzig 11. november 1933 var han en av talerne. I 1937 meldte han seg inn i NSDAP og ble støttemedlem av SS. 

Etter 2. verdenskrig trakk han seg fra professoratet, med henvisning til helseproblemer. Mot slutten av livet var han nesten helt blind.

## Verk
Hirsch' virke som teolog var svært mangfoldig. Han var ekspert på Martin Luther og Søren Kierkegaard, og er også kjent for sine oversettelser av Kierkegaards tekster til tysk. Dessuten var han en kjenner av den tyske idealismen, særlig Fichte. Blant de mest kjente verkene hans er *Geschichte der neuern evangelischen Theologie im Zusammenhang mit den allgemeinen Bewegungen des europäischen Denkens*, som utgjør omtrent 2500 sider i fem bind og skildrer utviklingen av den protestantiske teologien fra avslutningen av trettiårskrigen til henimot 1870. Videre beskjeftiget han seg med spørsmål omkring Det nye testamente, slik som evangelienes tradisjonshistorie. Mot slutten av livet skrev han også flere romaner.

## Referanser


## Litteratur
* Ulrich Barth: *Die Christologie Emanuel Hirschs: eine systematische und problemgeschichtliche Darstellung ihrer geschichtsmethodologischen, erkenntniskritischen und subjektivitätstheoretischen Grundlagen*. Berlin, 1992 ISBN 3-11-012894-2
Cadenabbia

**Cadenabbia** er en landsby i frazione Griante i kommunen Tremezzina i Italia. Landsbyen ligger på ved Comosjøens vestre bredd, 15 meter over havet.

Konrad Adenauer tilbrakte fra 1959 til 1966, sine ferier i Villa La Collina i Cadenabbia. Der holdt han også møter med andre politikere. Villaen eies av Konrad-Adenauer-Stiftung.
Fil:Bundesarchiv B 145 Bild-F005916-0009, Cadenabbia, Konrad Adenauer beim Bocciaspiel.jpg|Konrad Adenauer spiller boccia i Cadenabbia, 1958.
Fil:Bundesarchiv B 145 Bild-F005917-0006, Cadenabbia, Konrad Adenauer beim Bocciaspiel.jpg|Adenauer i boccia-spill.
Fil:2011-01-02 Italien Cadenabbia Adenauer Denkmal.JPG|Skulptur over Adenauer i Cadenabbia.
Fil:Chiesa Cadenabbia di Griante.jpg|Kirke i Cadenabbia.


## Referanser
Gabriel Holtsmark

**Gabriel Gabrielsen Holtsmark** (1867–1954) var en norsk fysiker og aktuar.

## Liv
Han var sønn av gårdbruker Bent Holtsmark på gården Tveiter i Asker og Anne Elisabeth Gabrielsen. I 1893 ble han gift med Margrete Weisse, datter av professor Johan Peter Weisse. De hadde fem barn, blant dem Johan Peter Holtsmark, Bent Holtsmark, Anne Holtsmark, Marie Holtsmark og Karen Holtsmark.

Etter å ha vært elev ved Otto Anderssens skole tok han *[[examen artium]]* i 1885 og studerte deretter realfag ved universitetet i Kristiania. I 1892 tok han matematisk-naturvitenskapelig lærereksamen, og i 1902 fikk han doktorgraden fra Universitetet i Würzburg, etter å ha studert under Wilhelm Wien. Fra 1889 var han ansatt ved forskjellige skoler i Kristiania. I 1902 ble han utnevnt til overlærer i fysikk og matematikk ved Norges landbrukshøyskole i Ås. Her arbeidet han særlig med statistiske problemer i jordbruksforskningen.

I 1910 tok han en stilling som aktuar i livsforsikringsselskapet Fram. Etter ti år i dette firmaet ble han i 1920 ansatt som direktør for Oslo handelsgymnasium. Han hadde denne stillingen til han gikk av for aldersgrensen i 1937.

Holtsmark utga flere lærebøker i fysikk, som ble brukt i mange år. Den mest kjente var *Lærebok i fysik for realgymnasiet og tekniske skoler*, utgitt sammen med Daniel Isaachsen. Han var kronprins Olavs privatlærer i fysikk. Fra 1920 til 1923 var han medlem av Statens prisråd.

## Utmerkelser
Holtsmark var medlem av Det Norske Videnskaps-Akademi fra 1909.

## Litteratur
* Leiv Amundsen: *Det norske Videnskaps-Akademi i Oslo 1857–1957*. Oslo: Aschehoug, 1960
Johan Nordahl-Olsen

**Johan Nordahl-Olsen** (født 2. juni 1876 i Bergen, død 20. desember 1939 i samme by) var en norsk journalist, redaktør og forfatter.

## Liv
Han var sønn av kjøpmann Franz Harrier Mejer Olsen og Bergitte Elisabeth Berle. Som ung gikk han ut av Grüners Handelsakademi i København, men han kom aldri til å bli kjøpmann. Siden faren hadde kjøpt avisen *[[Bergens Annoncetidende]]*, gikk han to år i setterlære, før han i 1897 ble redaktør i annonsetidenden. Han beholdt stillingen til 1920, da han begynte som sjef ved *[[Tidens Tegn (avis)|Tidens Tegn]]s* nye kontor i Bergen. I 1922 gikk han over i *[[Bergens Aftenblad]]*, hvor han var sjefsredaktør fra 1925 til 1932.

Nordahl-Olsen var en av stifterne av Norsk Presseforbund i 1910. Han var også med på å stifte Bergens Presseforening i 1917, og var lenge foreningens formann. Han var dessuten formann i Bergens Turistforening og Holbergklubben, og deltok som styremedlem i flere andre lokale foreninger.

Blant Nordahl-Olsens interesser var studiet av Ludvig Holberg. Han utga flere bøker om Holberg, og i 1907 skjenket han sin samling av 400 bind om Holberg til Bergens museum. Dessuten skrev han flere bøker om bergens lokalhistorie, og utga Den nationale scenes historie sammen med Hans Wiers-Jenssen.

## Litteratur
* Andreas Paulson: «Nordahl-Olsen, Johan», i *[[Norsk biografisk leksikon]]*, bind 10. Oslo: Aschehoug, 1949
Darcy Sharpe

**Darcy Sharpe** (født 9. februar 1996 i Comox, Britisk Columbia) er en profesjonell snøbrettkjører fra Canada.

Under VM i freestyle og snøbrett 2015 tok han sølvmedalje i Big Air mellom finnen Roope Tonteri og amerikanske Kyle Mack.

Sharpe debuterte i Vinter-X Games med to 6.-plasser i Aspen 2016 og fulgte opp med én 4.-plass i big air under X Games Oslo 2016.

Han tok sin første X Games-medalje under Vinter-X Games Aspen 2018, der han tok sølv i slopestyle mellom nordmannen Marcus Kleveland og landsmannen Mark McMorris.

## Referanser


## Eksterne lenker
* 
* Profil  på *[[X Games|XGames]]. [[ESPN]].com*
August Theodor Brömel

**August Theodor Brömel** (født 5. august 1799 i Ilm i Thüringen, død 18. januar 1851 i Bergen) var en tysk politisk flyktning som slo seg ned i Bergen som lærer og redaktør.

## Liv
Brømel studerte i Halle og Jena i årene 1820 og 1821, og tok teologisk eksamen. På grunn av sin deltakelse i de hemmelige politiske selskapene ved de tyske universitetene (*[[Burschenschaft]]en*) flyktet han først til Neustadt i Holstein, før han kom til Bergen i 1824 eller 1825. Her ble han etter en tid lærer ved realskolen, og senere bestyrer for skolen. I 1835 ble han adjunkt ved Bergen katedralskole. Han var dessuten medlem av styret for Bergens museum, og i årene 1830–35 var han assistent for biskop Neumann i egenskap av konstituert sogneprest ved den tyske kirken i Bergen.

Brömel var en av stifterne av det historiske tidsskriftet *[[Urda (tidsskrift)|Urda]]*, og leverte selv flere avhandlinger dit, blant andre «Norges fiskerier i fortiden». I 1842 fikk han Det Kongelige Norske Videnskabers Selskabs gullmedalje for besvarelse av spørsmålet «Hvori bestod den odel, Harald Haarfagre skal have berøvet Nordmændene?» På tysk utga han *Die freie Verfassung Norwegens in ihrer geschichtlichen Entstehung* («Norges frie forfatning i dens historiske utvikling», 1842).

I 1848 ble Brömel redaktør for den bergenske avisen *[[Bergens Stiftstidende]]*. Han sørget for at utenlandsstoffet i avisen ble fyldigere og utvidet skips- og handelsetterretningene. Under den første slesvigske krigen forsvarte Brömel og *Stiftstidenden* det slesvig-holsteinske partiet, og kom derfor opp i en lang polemikk med en annen bergensk avis, *[[Bergenske Blade]]*.

## Litteratur
* Hjalmar Christensen:
Giuseppe Volpi

**Giuseppe Volpi** (født 19. november 1877 i Venezia, død 16. november 1947 i Roma), var en italiensk forretningsmann og politiker. Han var guvernør i Italiensk Tripolitania fra 1922 til 1925, finansminister fra 1925 til 1928 og president for *[[Confindustria]]* fra 1934 til 1943.

## Liv
Han var sønn av ingeniøren Erneste Volpi og Luigia Adriana Emilia De Mitri. Som ung mann dro han til Det ottomanske riket for å søke lykken. Her ble han en velstående mann ved å involvere seg i tobakksmonopolet i Montenegro, havnebygging i Bar (italiensk *Antivari*) og jernbanebygging mellom Bar og Virpazar. Han investerte fortjenesten i den gryende italienske elektriske industrien. I 1905 vendte han tilbake til Italia og grunnla Società Adriatica di Elletricità (SADE), som produserte strøm for området rundt Venezia. I 1912 spilte han en viktig rolle i forhandlingene om våpenhvile etter den italiensk-tyrkiske krigen.  I 1917 var han en av dem som tok initiativ til å få bygget en ny industrihavn i Marghera. Etter første verdenskrig kjøpte han en rekke prestisjefulle hoteller, blant andre *Grand Hotel* i Venezia og *Hotel Excelsior* på Lidoen.

Volpi var tilhenger av fascismen og ble utnevnt til guvernør i Italiensk Tripolitania i 1922. I 1925 fikk han tittelen «greve av Misurata» av kong Vittorio Emanuele III, og samme år ble han utnevnt til finansminister i Mussolinis regjering. Han beholdt stillingen til 1928, da han ble etterfulgt av Antonio Mosconi.

Fra 1934 til 1943 var han president for *[[Confindustria]]*, den italienske arbeidsgiverforeningen. I begynnelsen av 1943 sørget Mussolini for at han ble erstattet av Giovanni Balella. Han kunne derfor ikke ta del i møtet i fascismens storråd hvor Mussolini ble avsatt natt til 25. juli 1943. I de følgende månedene forsøkte han to ganger forgjeves å flykte til Sveits. Han ble arrestert av SS og holdt i fengsel noen dager, men løslatt av helsemessige årsaker.

Etter krigen ble det forberedt rettslige undersøkelser av handlingene hans under fascismen, men på grunn av Palmiro Togliattis amnesti i 1946 og anbefalinger fra fremstående antifascister, ble det ikke reist tiltale mot ham.

Volpi var flere ganger direktør for Veneziabiennalen, og tok initiativ til den første filmutstillingen i Venezia, en forløper for Filmfestivalen i Venezia.

## Referanser


## Eksterne lenker
* «Volpi, Giuseppe, conte di Misurata», i *Treccani Enciclopedie on line*
Anže Semenič

**Anže Semenič** (født 1993) er en slovensk tidligere skihopper.

Semenič debuterte i verdenscupen 9. januar 2013 i Wisła med en 40. plass, og tok sine første verdenscuppoeng i Vikersund 14. februar 2015 med en 26. plass, samme renn hvor hans landsmann Peter Prevc satte verdensrekord med 250 meter.

Han tok sin første og eneste verdenscupseier i Zakopane den 28. januar 2018.

Hans personlige rekord er på 249,5 meter, satt i Letalnica i Planica 25. mars 2022.

Han la opp etter 2021/22-sesongen.

## Referanser


## Eksterne lenker
*
VM i rytmisk gymnastikk 2002

**VM i rytmisk gymnastikk 2002** (verdensmesterskapet i rytmisk gymnastikk) ble arrangert i New Orleans i USA i 2002.

## Medaljetabell

## Referanser
VM i rytmisk gymnastikk 2003

**VM i rytmisk gymnastikk 2003** (verdensmesterskapet i rytmisk gymnastikk) ble arrangert i Budapest i Ungarn i 2003.

## Medaljetabell

## Referanser
VM i rytmisk gymnastikk 2015

**VM i rytmisk gymnastikk 2015** (verdensmesterskapet i rytmisk gymnastikk) ble arrangert i Stuttgart i Tyskland i 2015.

## Medaljetabell

## Referanser


## Eksterne lenker
*
Telespiza

* laysanfink
* nihoafink

***Telespiza*** er en liten slekt med hawaiifinker (Drepanidini) som omfatter to monotypiske arter som er endemiske for henholdsvis Laysanatollet og øya Nihoa nordvest i arkipelet Hawaiiøyene, som ligger i Stillehavet. Hawaiifinkene inngår som et tribus underfamilien Carduelinae og tilhører finkefamilien (Fringillidae).

Artene i slekten *Telespiza* er relativt store finker, som måler henholdsvis 19 (laysanfink) og 17 cm (nihoafink). Begge har spesielt kraftige nebb og ei fjærdrakt som domineres av gulbrunt (hode og underdel) med innslag av olivengrønt og brunt (overdel), samt lyseblått og hvitt. Begge artene regnes som altetere.

## Taksonomi
*Telespiza* blir av noen inkludert i *[[Loxioides]]*, av og til også i *[[Psittirostra]]*. Slektsnavnet ble i den opprinnelige beskrivelsen skrevet som *Telespyza*, men *Telespiza* ble foretrukket av de som første gang reviderte beskrivelsen.

## Inndeling
Inndelingen og rekkefølgen av den følger HBW Alive og er i henhold til Collar, Newton & Bonan (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.

* Passeriformes, spurvefugler
** Passeri, sangfugler
*** Passerida
**** Passeroidea
***** Fringillidae, finkefamilien
****** Fringillinae, (sanne finker)
****** Euphoniinae, (neotropisfinker)
****** Carduelinae, (stillitsfinker)
******* Coccothraustini, (kjernebitere)
******* Drepanidini, (hawaiifinker)
******** *[[Melamprosops]]*
******** *[[Paroreomyza]]*
******** *[[Oreomystis]]*
******** *[[Telespiza]]*
********* *[[laysanfink|T. cantans]]*, laysanfink (*[[sårbar]]*)
********* *[[nihoafink|T. ultima]]*, nihoafink (*[[kritisk truet]]*)
******** *[[Rhodacanthis]]*
******** *[[Chloridops]]*
******** *[[Loxioides]]*
******** *[[Psittirostra]]*
******** *[[Dysmorodrepanis]]*
******** *[[Akialoa]]*
******** *[[Hemignathus]]*
******** *[[Pseudonestor]]*
******** *[[Viridonia]]*
******** *[[Magumma]]*
******** *[[Manucerthia]]*
******** *[[Loxops]]*
******** *[[Chlorodrepanis]]*
******** *[[Drepanis]]*
******** *[[Himatione]]*
******** *[[Palmeria]]*
******** *[[Ciridops]]*
******* Carpodacini
******* Pyrrhulini
******* Carduelini

## Referanser




## Eksterne lenker
*
VM i terrengløp 1973

**VM i terrengløp 1973** (verdensmesterskapet i terrengløp) ble arrangert i Waregem i Belgia i 1973.

## Medaljetabell

## Referanser
Konafink

**Konafink** (*Chloridops kona*) er en monotypisk art i den monotypiske slekten ***Chloridops***, som inngår i tribuset Drepanidini (hawaiifinker) i underfamilien Carduelinae. Underfamilien er én av tre underfamilier i finkefamilien (Fringillidae). Arten var endemisk for øya Mauna Loa i Hawaiiøyene, men ifølge IUCNs rødliste er den nå *[[utdødd]]*.

Konafinken ble først oppdaget i 1887. Da hadde den er utbredelse på cirka 10 km, begrenset til den montane regnskogen på Mauna Loa, i en høyde på . Den ble øyeblikkelig regnet som svært sjelden, og siste gang den ble sett var i 1892. Årsaken til at den døde ut er uklar, men avskoging og tap av habitat var åpenbart én av årsakene. En annen var fuglemalaria.

Konafinken hadde ei hovedsakelig grønn fjærdrakt og et meget karakteristiske og usedvanlig kraftig nebb. På engelsk ble den derfor kalt *konastornebb*.

## Inndeling
Inndelingen og rekkefølgen av den følger HBW Alive og er i henhold til Collar, Newton & Bonan (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.

* Passeriformes, spurvefugler
** Passeri, sangfugler
*** Passerida
**** Passeroidea
***** Fringillidae, finkefamilien
****** Fringillinae, (sanne finker)
****** Euphoniinae, (neotropisfinker eller neotropiske finker)
****** Carduelinae, (stillitsfinker)
******* Coccothraustini (kjernebitere)
******* Drepanidini, (hawaiifinker)
******** *[[haleakalafink|Melamprosops]]*
******** *[[Paroreomyza]]*
******** *[[akikiki|Oreomystis]]*
******** *[[Telespiza]]*
******** *[[Rhodacanthis]]*
******** *[[konafink|Chloridops]]*
********* *[[konafink|C. kona]]*, konafink (*[[utdødd]]*, etter 1892)
******** *[[Loxioides]]*
******** *[[Psittirostra]]*
******** *[[Dysmorodrepanis]]*
******** *[[Akialoa]]*
******** *[[Hemignathus]]*
******** *[[Pseudonestor]]*
******** *[[Viridonia]]*
******** *[[Magumma]]*
******** *[[Manucerthia]]*
******** *[[Loxops]]*
******** *[[Chlorodrepanis]]*
******** *[[Drepanis]]*
******** *[[Himatione]]*
******** *[[Palmeria]]*
******** *[[Ciridops]]*
******* Carpodacini, rosenfinker
******* Pyrrhulini, (dompaper og nære slektninger)
******* Carduelini, (stillitser og nære slektninger)

## Referanser




## Eksterne lenker
*
Daniel Huber

**Daniel Huber** (født 2. januar 1993 i Salzburg) er en østerriksk skihopper. Han representerer SC Seekirchen.

## Karriere
Huber begynte å konkurrere i FIS-cupen i 2009, og tok sine første poeng i Val di Fiemme i august 2009. Han klarte flere topp-10-plasseringer, hvorav første gang i Kranj 5. februar 2011. Etter dette debuterte han i Kontinentalcupen, hvor han kom på 8. plass i Kranj den 19. februar 2011.

Under Vinteruniversiaden 2013 i Trentino tok han bronse under laghopp i normalbakken, sammen med David Unterberger og Clemens Aigner.

Han debuterte i verdenscupen den 31. januar 2016 i Sapporo med en 35. plass, og vant 2 renn i FIS-cupen 2015/16 og tok en andreplass under et kontinentalcuprenn i Brotterode 27. februar 2016. Han tok sitt første verdenscuppoeng i Innsbruck 4. januar 2017, og kom seks ganger på pallen under kontinentalcupen 2016/17.

Hans beste plassering i verdenscupen er en 6. plass fra verdenscupåpningen i Wisła 19. november 2017.

Hans personlige rekord er på 203,5 meter, satt i Letalnica i Planica 23. mars 2017. Hans yngre bror, Stefan Huber, er også skihopper.

Hans første verdenscupseier kom i avslutningsrennet i Hoppuka 2021/22 i Bischofshofen 6. januar 2022, hvor Halvor Egner Granerud og Karl Geiger tok de neste pallplassene.

Under Vinter-OL 2022 i Beijing, tok han gull i lagkonkurransen.

## Resultater i verdenscupen

## Referanser


## Eksterne lenker
*
VM i terrengløp 1975

**VM i terrengløp 1975** (verdensmesterskapet i terrengløp) ble arrangert i Rabat i Marokko i 1975.

## Medaljetabell

## Referanser
Palila

**Palila** (*Loxioides bailleui*) er en monotypisk art i den monotypiske slekten ***Loxioides***, som inngår i tribuset Drepanidini (hawaiifinker) i underfamilien Carduelinae. Underfamilien er én av tre underfamilier i finkefamilien (Fringillidae). Arten er endemisk for et sterkt begrenset område på øya Hawaii i Hawaiiøyene, og ifølge IUCNs rødliste *[[kritisk truet]]*. *Loxioides* er nært beslektet med *[[Telespiza]]* og den har tidligere av og til blitt slått sammen med *[[Psittirostra]]*.

## Beskrivelse

Palila blir cirka 19 cm lang. Hannen veier cirka  og hunnen . Hannen har gult hode og overbryst, hvit underdel og olivengrønn overdel med et blågrått stykke fra nakken og utover på ryggen. Hunnen ligner hannen, men det grå stykket strekker seg helt opp på bakre del av issen. Begge har sort nebb og sorte øyestreker, som strekker seg fra nebbroten og forbi øynene. Stjerten er olivengrønn og relativt kort.

## Atferd
Palila er en standfugl med sterkt begrenset utbredelse. Arten trives i trekronene og habitatet befinner seg i et smalt beste i , i den vestre skråningen på vulkanen Mauna Kea. Hovedføden er frø fra mamaneblomster (*Sophora chrysophylla*), men avkommet mates med larver. Arten hekker i den første halvdelen av året.

Populasjonen har blitt overvåket siden 1980. Den har hatt jevn nedgang hele tiden, men i 2003 eskalerte nedgangen. Da regnet man med omkring  individer. I 2005 var dette blitt til , i 2006 til , i 2007 til , i 2008 til , og i 2011 til kun  individer. Populasjonen i kjerneområdet falt altså med 79 prosent i perioden 2003–2011. Noen av faktorene er trolig tamkatter, rotter og kronisk tørke.

## Inndeling
Inndelingen og rekkefølgen av den følger HBW Alive og er i henhold til Collar, Newton & Bonan (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.

* Passeriformes, spurvefugler
** Passeri, sangfugler
*** Passerida
**** Passeroidea
***** Fringillidae, finkefamilien
****** Fringillinae, (sanne finker)
****** Euphoniinae, (neotropisfinker eller neotropiske finker)
****** Carduelinae, (stillitsfinker)
******* Coccothraustini (kjernebitere)
******* Drepanidini, (hawaiifinker)
******** *[[haleakalafink|Melamprosops]]*
******** *[[Paroreomyza]]*
******** *[[akikiki|Oreomystis]]*
******** *[[Telespiza]]*
******** *[[Rhodacanthis]]*
******** *[[konafink|Chloridops]]*
******** *[[palila|Loxioides]]*
********* *[[palila|L. bailleui]]*, palila (*[[kritisk truet]]*)
******** *[[Psittirostra]]*
******** *[[Dysmorodrepanis]]*
******** *[[Akialoa]]*
******** *[[Hemignathus]]*
******** *[[Pseudonestor]]*
******** *[[Viridonia]]*
******** *[[Magumma]]*
******** *[[Manucerthia]]*
******** *[[Loxops]]*
******** *[[Chlorodrepanis]]*
******** *[[Drepanis]]*
******** *[[Himatione]]*
******** *[[Palmeria]]*
******** *[[Ciridops]]*
******* Carpodacini, rosenfinker
******* Pyrrhulini, (dompaper og nære slektninger)
******* Carduelini, (stillitser og nære slektninger)

## Referanser




## Eksterne lenker
*
Clemens Aigner

**Clemens Aigner** (født 2. februar 1993 i Steinach am Brenner) er en østerriksk skihopper.

Under Vinteruniversiaden 2013 i Trentino tok han bronse under laghopp i normalbakken, sammen med Daniel Huber og David Unterberger.

Han debuterte i verdenscupen under hoppuka i Innsbruck 4. januar 2015 med en sisteplass, og tok sine første verdenscuppoeng i samme bakke med en 29. plass den 3. januar 2016.

Han vant kontinentalcupen 2016/17 sammenlagt.

Hans personlige rekord er på 216,5 meter, satt under et verdenscuprenn i Kulm den 13. januar 2018. I samme rennet kom han på 7. plass, som er hans beste plassering i verdenscupen.

## Referanser


## Eksterne lenker
*
Victoria & Abdul

***Victoria & Abdul*** er en britisk biografisk dramakomedie fra , regissert av Stephen Frears. Manuset til Lee Hall er basert på en bok av Shrabani Basu. Filmen er basert på en sann historie om vennskapet mellom Victoria av Storbritannia og hennes indiske tjener Abdul Karim. *Victoria & Abdul* har blitt kalt en «uoffisiell oppfølger» til *[[Hennes Majestet Fru Brown]]* (1997), ettersom Judi Dench spiller dronning Victoria i begge filmer. Ali Fazal, Michael Gambon, Eddie Izzard, Tim Pigott-Smith og Adeel Akhtar har andre roller i filmen. Filmen hadde verdenspremiere på filmfestivalen i Venezia 3. september 2017 og kinopremiere i Norge 22. september 2017.

*Victoria & Abdul* fikk blandet kritikk, men Dench fikk mye ros for sin rolleskildring. Hun ble nominert til flere bransjepriser for arbeidet, blant annet en Golden Globe og en Screen Actors Guild Award. Filmen ble også nominert til to Oscar-priser for beste kostymedesign og beste sminke og hårstyling.

## Handling
Den unge inderen Abdul (Ali Fazal) får beskjed om at han er utvalgt til å overrekke en seremoniell mynt til dronning Victoria (Judi Dench) i Buckingham Palace. Dronningen får umiddelbart et godt øye til Abdul, delvis fordi han er kjekk, men også fordi hun aldri selv har vært i India. Victoria er lei av pomp, prakt og innpåslitne aristokrater. Ved å tilbringe tid med Abdul får hun tilbake noe av livsgnisten, og et kontroversielt vennskap begynner å utvikle seg mellom de to.

## Medvirkende
* Judi Dench som dronning Victoria
* Ali Fazal som Abdul Karim
* Eddie Izzard som Bertie
* Tim Pigott-Smith som Henry Ponsonby
* Adeel Akhtar som Mohammed
* Simon Callow som Giacomo Puccini
* Michael Gambon som Lord Salisbury
* Julian Wadham som Alick Yorke
* Olivia Williams som Jane Spencer
* Fenella Woolgar som frøken Phipps
* Jonathan Harden som «The Kaiser»
* Paul Higgins som Sir James Reid
* Robin Soans som Arthur Bigge
* Sukh Ojla som fru Karim

## Referanser


## Eksterne lenker
*
VM i terrengløp 1999

**VM i terrengløp 1999** (verdensmesterskapet i terrengløp) ble arrangert i Belfast i Nord-Irland, Storbritannia 27. og 28. mars 1999. Det var det 27. verdensmesterskapet i terrengløp arrangert av IAAF, og det første som ble holdt i Nord-Irland.

## Konkurranser

Mesterskapet bestod av seks løp:

* Langdistanse for menn (12,0 km)
* Kortdistanse for menn (4,2 km)
* Juniorløp for menn (8,0 km)
* Langdistanse for kvinner (8,0 km)
* Kortdistanse for kvinner (4,2 km)
* Juniorløp for kvinner (6,0 km)

I alle løpene ble det kåret både individuelle vinnere og lagvinnere.

## Resultater

### Menn senior langdistanse

* Individuelt gull: Paul Tergat, Kenya (39:52)
* Laggull: Kenya

### Menn senior kortdistanse

* Individuelt gull: Benjamin Limo, Kenya (12:53)
* Laggull: Kenya

### Kvinner senior langdistanse

* Individuelt gull: Gete Wami, Etiopia (28:20)
* Laggull: Etiopia

### Kvinner senior kortdistanse

* Individuelt gull: Yamna Belkacem, Frankrike (13:30)
* Laggull: Etiopia

## Medaljetabell

## Deltakende nasjoner

66 nasjoner deltok i mesterskapet med totalt 758 utøvere.

## Referanser
Buzz Clifford

**Buzz Clifford** (født **Reese Francis Clifford III**; 8. oktober 1942 i Berwyn i Illinois i USA, død 26. januar 2018) var en amerikansk sanger og låtskriver.

## Biografi
Buzz Clifford hadde kun én hit, som imidlertid gjorde ham verdensberømt. «Baby Sittin’ Boogie» fikk tidlig 1961 i USA plass 6, i Storbritannia plass 17 og i Tyskland plass 1. I Tyskland var dessuten en tyskspråklig versjon av Ralf Bendix en stor hit.

Ettersom suksessen etter dette uteble, vendte Clifford seg først til *Folk-Rock*, så til countrymusikk.

## Diskografi
### Album
* 1961: *Baby Sittin' with Buzz Clifford*
* 1969: *See Your Way Clear*
* 1995: *More Than Just Babysittin*
* 2002: *Norse Horse*
* 2003: *Complete Recordings 1958-1967: More Than Just Babysitting* (kompilasjon)
* 2006: *Buzz for Sale*
* 2007: *Golden Pipes: 50 Years of Buzz Clifford* (kompilasjon)

### Singler
* 1960: *Baby Sittin' Boogie*
* 1967: *Swing in My Back Yard* (med The Seymour Indiana Allstars)
* 1969: *Children Are Crying Aloud*

## Referanser


## Litteratur
* Frank Laufenberg: *Hit-Lexikon des Rock & Pop*, ISBN 3-548-36920-0

## Eksterne lenker
* 
*
VM i terrengløp 2000

**VM i terrengløp 2000** (verdensmesterskapet i terrengløp) ble arrangert i Vilamoura i Portugal i 2000.

## Medaljetabell

## Referanser
VM i sandvolleyball 1997

**VM i sandvolleyball 1997** (verdensmesterskapet i sandvolleyball) ble arrangert i Los Angeles i USA i 1997.

## Medaljetabell

## Referanser
VM i sandvolleyball 2003

**VM i sandvolleyball 2003** (verdensmesterskapet i sandvolleyball) ble arrangert i Rio de Janeiro i Brasil i 2003.

## Medaljetabell

## Referanser
VM i skyting 1897

**VM i skyting 1897** (verdensmesterskapet i skyting) ble arrangert i Lyon i Frankrike i 1897.

## Medaljetabell

## Referanser